# data[].attributes.headline
Ένας ξεχωριστός προορισμός για ψαγμένους ταξιδιώτες!

# data[].attributes.subject
Ένας ξεχωριστός προορισμός για ψαγμένους ταξιδιώτες!

# data[].attributes.body
Παραλίες...Γραφική Χώρα

# data[].attributes.attachment_link.title
Πάτμος: Το νησί της Αποκάλυψης και η μυστηριακή του αύρα

# data[].attributes.headline
Νησί του Αιγαίου Πελάγους!

# data[].attributes.subject
Νησί του Αιγαίου Πελάγους!

# data[].attributes.headline
Τοποθεσία του νησιού

# data[].attributes.subject
Τοποθεσία του νησιού

# data[].attributes.attachment_link.description
Find local businesses, view maps and get driving directions in Google Maps.

# data[].attributes.headline
Οι ομορφιές της Αστυπάλαιας

# data[].attributes.subject
Οι ομορφιές της Αστυπάλαιας

# data[].attributes.headline
Τα αξιοθέατα της Καλύμνου

# data[].attributes.subject
Τα αξιοθέατα της Καλύμνου

# data[].attributes.attachment_link.readable_text
Αυτός ο ιστότοπος χρησιμοποιεί cookies για να βελτιώνει την εμπειρία σας, να ενισχύει την ασφάλεια του ιστότοπου και να σας δείχνει εξατομικευμένες διαφημίσεις. Κάντε κλικ εδώ για να μάθετε περισσότερα ή να ελέγξετε τις ρυθμίσεις σας. Κάνοντας κλικ ή πλοήγηση στον ιστότοπο, συμφωνείτε με τη χρήση των cookies από εμάς.

# data[].attributes.attachment_link.title
Τα 10 κορυφαία αξιοθέατα - Κάλυμνος - Tripadvisor

# data[].attributes.attachment_link.description
Αυτός ο ιστότοπος χρησιμοποιεί cookies για να βελτιώνει την εμπειρία σας, να ενισχύει την ασφάλεια του ιστότοπου και να σας δείχνει εξατομικευμένες διαφημίσεις. Κάντε κλικ εδώ για να μάθετε περισσότερα ή να ελέγξετε τις ρυθμίσεις σας. Κάνοντας κλικ ή πλοήγηση στον ιστότοπο, συμφωνείτε με τη χρήση των cookies από εμάς.

# data[].attributes.headline
Ιστορία της Καλύμνου

# data[].attributes.subject
Ιστορία της Καλύμνου

# data[].attributes.attachment_link.readable_text
Είτε μέσω θαλλάσσης έρθει κάποιος στην Κάλυμνο, είτε από αέρος η υποδοχή είναι ίδια. Τόσο στο λιμάνι όσο και στο αεροδρόμιο, έργα του Καλύμνιου γλύπτη Σακελλάρη Κουτούζη καλωσορίζουν τον επισκέπτη και του δίνουν ένα πρώτο στίγμα για τον τόπο στον οποίο μόλις πάτησε το πόδι του.

Στον μεν αερολιμένα ο Καλύμνιος σφουγγαράς του υπενθυμίζει την ιστορία του νησιού που είναι άρρηκτα συνδεδεμένη με τη ζωή των βουτηχτάδων. Στο δε λιμάνι (δίπλα στο λιμεναρχείο) το ηρώο των πεσόντων αξιωματικών κατά την κρίση των Ιμίων, τον "τραβά από το γιακά" λέγοντάς του πως βρίσκεται σε μια από τις εσχατιές της Ελλάδας, όπου ακόμη θυσιάζονται άνθρωποι για να διαφυλάξουν τα σύνορά της.

Τα δημόσια γλυπτά είναι μια ξεχωριστή κατηγορία έργων τέχνης. Η αξία τους δεν είναι μόνο καλλιτεχνική, αλλά και διδακτική: διατήρηση της ιστορικής μνήμης και προβολή προτύπων. Και η Κάλυμνος είναι γεμάτη από αυτά, πολλά από τα οποία φέρουν την υπογραφή του γηγενή καλλιτέχνη, έτοιμα να αφηγηθούν ιστορίες για πρόσωπα και γεγονότα του παρελθόντος.

Κι αν λάβουμε υπόψη μας τα λόγια του Γερανού ζωγράφου Paul Klee ότι "η τέχνη δεν αναπαράγει αυτό που βλέπουμε. Μάλλον, μας κάνει να το δούμε" μελετώντας κανείς τα γλυπτουργήματα του Σακελλάρη Κουτούζη αντιλαμβάνεται πως η ανθρωποκεντρική γλυπτική του είναι ένας έμμεσος φόρος τιμής σε έναν ολόκληρο πολιτισμό της θάλασσας τον οποίο θέλει να δούνε και να γνωρίσουνε όσοι έρθουν σε επαφή με τα έργα του.
Με την παραίνεση του Καραφυλλάκη και του Κόκκινου
Η έμπνευση υπάρχει, αλλά πρέπει να σε βρει να δουλεύεις, έλεγε ο Πικάσο και ο μικρός Σακελλάρης Κουτούζης όντας μαθητής του δημοτικού δούλευε συνεχώς τα χέρια του ακόμη και την ώρα της Κυριακάτικης Θείας Λειτουργίας. Εκεί, σε μια εκκλησία τον είδε και ο φίλος του πατέρα του ο ζωγράφος Αντώνης Καραφυλλάκης, να πλάθει το κερί και να του δίνει το σχήμα ενός σκορπιού για να στραφεί αμέσως μετά στον φίλο του, παροτρύνοντάς τον "να τον κάνουμε γλύπτη, έχει δύναμη και ταλέντο".

Για να του αποδείξει μάλιστα ότι το εννοούσε κάλεσε λίγα χρόνια μετά τον εκκολαπτόμενο γλύπτη να εκθέσει, στο πλαίσιο προσωπικής του έκθεσης ζωγραφικής, τα αγαλματάκια από πλαστελίνες που φύλαγε στο σπίτι του.
Και στο επίπεδο αυτό ο μικρός δημιουργός στάθηκε διπλά τυχερός, αφού συγγενής της μητέρας του ήταν ο γλύπτης Μιχαήλ Κόκκινος ο οποίος επίσης διέκρινε το ταλέντο του και του έμαθε πώς να δημιουργεί γύψινα καλούπια.

Από κει και έπειτα τα πράγματα πήραν το δρόμο τους. Παρακολούθησε σε ιδιωτικές σχολές της Αθήνας (του Γιώργου Βογιατζή και του Κώστα Ηλιάδη) μαθήματα Τέχνης και ειδικευμένης τεχνογνωσίας και γλυπτικής αποφοιτώντας παράλληλα από το Μαθηματικό Τμήμα του Εθνικού Πανεπιστημίου Αθηνών. Γιατί όπως λέει κι ο ίδιος "η τέχνη σου δίνει παιδεία και ελευθερία, αλλά όχι ψωμί".

Μετά τη σπουδαστική περίοδο, αφιέρωσε πολλά χρόνια στη μελέτη της Ιστορίας της Τέχνης αλλά και εξατομικευμένα στο έργο, των μεγάλων δημιουργών της γλυπτικής όπως του Φειδία, του Πραξιτέλη, του Μιχαήλ- Άγγελου και του Ροντέν. "Τα θαυμάσια έργα συλλογών γλυπτικής, που φιλοξενούνται στα μουσεία, με βοήθησαν ως σημείο αναφοράς, αλλά και ως μοναδική συντροφιά στην αναζήτησή μου για την βαθύτερη επαφή με τη τέχνη".

Το 1980 επέστρεψε στην Κάλυμνο, όπου ζει και εργάζεται, διδάσκοντας μέχρι πρότινος μαθηματικά και διατηρώντας παράλληλα εργαστήριο γλυπτικής, καθώς και τη γνωστή γκαλερί-γλυπτοθήκη "ναυτίλος", ενώ είναι μέλος του Επιμελητηρίου Εικαστικών Τεχνών Ελλάδος.

Η δουλειά του έγινε γνωστή με εκθέσεις και παρουσιάσεις σε έντυπα και ηλεκτρονικά μέσα, οπότε πολλά από τα συλλεκτικά έργα του φιλοξενούνται ήδη σε ιδιωτικές συλλογές σ' όλο τον κόσμο, σε μουσεία και γκαλερί, αλλά και ως δημόσια μνημεία στην Ελλάδα, στην Κάλυμνο, Κω, Ρόδο αλλά και στην Αθήνα, στο Κιάτο κ.α. Ακόμη και...στην Κίνα.
Έργα του στο μεγαλύτερο πάρκο γλυπτικής στην Κίνα
Για δύο συνεχόμενα καλοκαίρια (2011 και 2012) ο Σακελλάρης Κουτούζης βρέθηκε στην Κίνα στην πόλη Changchun , με το μεγαλύτερο παγκοσμίως πάρκο γλυπτικής, όπου επελέγη ανάμεσα από χιλιάδες γλύπτες απ' όλες τις χώρες του κόσμου για να υλοποιήσει δυο προτάσεις του. Η πρώτη αφορούσε στον "Δεόμενο Ορθόδοξο Μοναχό" ύψους 4 μέτρων και η δεύτερη τον "Ολυμπιακό Λαμπαδηδρόμο" ύψους 3.50 μέτρων. Και τα δύο έργα είναι κατασκευασμένα από μπρούντζο.
Η τέχνη ωριμάζει με τα χρόνια
Σήμερα ο Σακελλάρης Κουτούζης βρίσκεται σε μια επίσης δημιουργική περίοδο. Στο εργαστήρι του έχει αρκετά... ανοιχτά μέτωπα. Έναν Οδυσσέα που παλεύει με τα κύματα πάνω σε ένα αρχαικό πλοίο, με περιεχόμενο ακόμη και για τον πιο απαιτητικό κριτή, προτομές ανθρώπων των γραμμάτων και της ιατρικής, ανδριάντες κ.α.

Όπως διατείνεται κι ο ίδιος διανύει το πλέον ώριμο τεχνικά χρονικό διάστημα της ζωής του. "Άλλωστε και η πλειοψηφία των καλλιτεχνών, εκτός ελαχίστων περιπτώσεων, μετά τα 50 έβγαλε στοιχεία ώριμης τέχνης", αναζητώντας- παράλληλα με την ουσία -και την εμπορικότητα στην τέχνη του. Διάγουμε άλλωστε δύσκολους καιρούς.
Ανατέμνοντας την τεχνική του
"Ο μπρούτζος είναι το αγαπημένο μου υλικό. Η προσωπική μου προτίμηση, είναι η παραστατική τέχνη ενταγμένη στα σύγχρονα δεδομένα. Επιδιώκω να αποδίδω τις ουσιαστικές αλήθειες του θέματος που με εμπνέει με την εκφραστικότητα του ανθρώπινου σώματος, πάντα με σεβασμό στην ακεραιότητα της συνολικής μορφής, υπηρετώντας κατά ένα μέρος τον παραστατικό εξπρεσιονισμό.

Έχω την άποψη ότι η σύγχρονη παραστατική γλυπτική είναι φυσική συνέχεια των κλασσικών αξιών και έργων της γλυπτικής με αρκετές ριζοσπαστικές παρεμβάσεις . Η γενικότερη αναστάτωση της ανθρώπινης Ιστορίας κατά τον εικοστό αιώνα καθόρισε και την Τέχνη, η οποία ήδη πορεύεται ενσωματώνοντας ότι αξιόλογο προέκυψε κατά τον αιώνα των κρίσεων και αξιοποιώντας τα σύγχρονα υλικά ,τις νέες μεθόδους και τις νέες καινοτόμες τεχνικές" σημειώνει ο ίδιος ο γλύπτης".

- Ισίδωρος Κιολέογλου, πρόεδρος Ιωνικού Κέντρου Αθηνών (με αφορμή έκθεση του Σ. Κουτούζη με τίτλο "Μορφές του Αιγαίου"): "Η Κάλυμνος είναι φημισμένη για τους σφουγγαράδες της. Χρησιμοποιώντας αρχικά τη φυσική τους αναπνοή και στη συνέχεια το σκάφανδρο, επί αιώνες οι Καλύμνιοι παλεύουν με τη θάλασσα και τη φύση. Αυτής της πάλης το δράμα το έχει ο Κουτούζης νιώσει βαθιά και το έχει αποτυπώσει ως καλλιτέχνης με τη δική του ψυχική ματιά στης τέχνης τη μνήμη.

Έχοντας γνώση της ιδιαιτερότητας και του πολιτισμού της Καλύμνου, και γενικά του Αιγαίου, ο Κουτούζης αποδίδει με μοναδική ευαισθησία, και με πάθος, τη ζωή και το δράμα αυτών των ανθρώπων της θάλασσας. Η παραστατική γλυπτική που χρησιμοποιεί εμπεριέχει τα ίδια τα στοιχεία συγκίνησης των "αντικειμένων" του. Αποτυπώνοντας τα αισθήματα του κατά τρόπο μοναδικό, ο Κουτούζης εξαντλεί τα όρια των υλικών του, και κατά βάση του ορείχαλκου που χρησιμοποιεί, δημιουργώντας γλυπτική κλασική - αλλά συνάμα και εντελώς σύγχρονη".
Δραστηριότητες μιας δεκαετίας 2003-2013
-2003: Ατομική έκθεση στη Ρόδο, στα Δωδεκάνησα

-2003: Ομαδική έκθεση στην Κάλυμνο, στα Δωδεκάνησα

-2003: Μνημείο για τον "Ποσειδώνα" στο Μαστιχάρι-Κως (άγαλμα ύψους 2.00 μ.)

-2004: Ηρώο στο Δήμο Δικαίου στην Κω (άγαλμα ύψους 2.20 μ.)

-2005: Ατομική έκθεση στην Πάτμο, στα Δωδεκάνησα

-2005: Ατομική έκθεση στο ξενοδοχείο Neptune Resort στην Κω

-2006: Μνημείο προς τιμήν του Δωδεκανήσιου πολιτικού Στέλιου Κωτιάδη (προτομή ύψους 1.00 μ.)

-2006: Μνημείο για τον Καλύμνιο σφουγγαρά στο αεροδρόμιο της Καλύμνου (άγαλμα ύψους 1.70 μ. )

-2007: Ομαδική έκθεση στο ξενοδοχείο "Κυπριώτης" στην Κω

-2007: Ηρώο προς τιμήν των πεσόντων αξιωματικών κατά την κρίση των Ιμίων, στην Κάλυμνο. Το έργο χρηματοδοτήθηκε από το Υπουργείο Εθνικής Άμυνας. Σύμπλεγμα από τρεις προτομές και δυο ανδριάντες

-2008: Ατομική έκθεση στο πολιτιστικό Ίδρυμα "Ιωνικό Κέντρο" στην Αθήνα

-2008: Μνημείο προς τιμήν του ιατρού Σακελλαρίου Ζερβού, στην Κάλυμνο (προτομή ύψους 0.90 μ.)

-2008: Ίδρυση της Γλυπτοθήκης-Γκαλερί Ναυτίλος στην Κάλυμνο

-2009: Μνημείο προς τιμήν του Καλύμνιου ζωγράφου Σακελλαρίου Μαγκλή, στην Κάλυμνο (προτομή ύψους 0.70 μ.)

-2010: Μνημείο προς τιμήν του μητροπολίτου Κώου μακαριστού κ. Ναθαναήλ, στην Κω (προτομή ύψους 0.80 μ.)

-2010: Ατομική έκθεση στο "Κολλέγιο Αθηνών" στην Αθήνα

-2011: Πρόσκληση στο 12ο διεθνές συμπόσιο γλυπτικής στην Changchun της Κίνας. Έργο "ο Δεόμενος Μοναχός" (4.80 μ.)

-2011: Μνημείο στην Ζυρίχη της Ελβετίας, προς τιμήν του Carl Gustav Jung . Άγαλμα (1.50 μ.) και προτομή (0.50 μ.)

-2012: Πρόσκληση στο 13ο διεθνές συμπόσιο γλυπτικής στην Changchun της Κίνας. Έργο "ο Ολυμπιακός λαμπαδηδρόμος" (3.00 μ.)

-2012: Μνημείο προς τιμήν του καθηγητού Παιδιατρικής και Ακαδημαϊκού Νικολάου Ματσανιώτη. Ανδριάντας στο Κιάτο Κορινθίας (2.20 μ.) και προτομή στο Νοσ. Παίδων Αγία Σοφία (0.70 μ.)

-2013: Ομαδική έκθεση στο Δημοτικό Πνευματικό Κέντρο "Ακταίον" στη Ρόδο

-2013: Υπό κατασκευή μνημείο, του Ιπποκράτους για το Διεθνές Ιπποκράτειο Ίδρυμα στην Κω, με τίτλο "ο Ιπποκράτης θεραπεύει ασθενή". Σύμπλεγμα αγαλμάτων (2.00 μ.)

Περισσότερες πληροφορίες για τον καλλιτέχνη και το έργο του μπορεί να αναζητήσει κανείς στην προσωπική του ιστοσελίδα:

# data[].attributes.attachment_link.title
Η ιστορία της Καλύμνου, όπως την "αφηγούνται" τα γλυπτά του Σακελλάρη Κουτούζη

# data[].attributes.attachment_link.description
Είτε μέσω θαλλάσσης έρθει κάποιος στην Κάλυμνο, είτε από αέρος η υποδοχή είναι ίδια. Τόσο στο λιμάνι όσο και στο αεροδρόμιο, έργα του Καλύμνιου γλύπτη Σακελλάρη Κουτούζη καλωσορίζουν τον επισκέπτη και του δίνουν ένα πρώτο στίγμα για τον τόπο στον οποίο μόλις πάτησε το πόδι του.

# data[].attributes.attachment_link.readable_text
Αναρρίχηση σε πανύψηλα επιβλητικά βράχια· καταδύσεις σε έναν βυθό που αποκοιμούνται πανάρχαια ναυάγια· μαγευτικά σπήλαια· υπέροχες παραλίες· γραφικοί νησιώτικοι οικισμοί... Αυτή είναι η Κάλυμνος: ένας συναρπαστικός προορισμός που προσφέρει περισσότερα από όσα φαντάζεστε!

Καλωσορίσατε στην , το νησί των σφουγγαράδων! Το τέταρτο σε μέγεθος νησί των Δωδεκανήσων είναι παγκοσμίως γνωστό ως διεθνές κέντρο επεξεργασίας και εμπορίας σφουγγαριών με παράδοση εκατοντάδων χρόνων. Μετά τον B' Παγκόσμιο Πόλεμο, η Κάλυμνος παρέμεινε η μοναδική ελληνική σπογγαλιευτική δύναμη, με εξαγωγές στην Ελλάδα και στο εξωτερικό. Εξαιτίας της ιδιαίτερης γεωμορφολογίας της θεωρείται και ένας διεθνώς αναγνωρισμένος προορισμός εναλλακτικών διακοπών, ένας πραγματικός παράδεισος για τους λάτρεις της αναρρίχησης, της κατάδυσης, της ορεινής πεζοπορίας και της σπηλαιολογίας!
Χώρα και οικισμοί
Πρωτεύουσα της Καλύμνου είναι η Πόθια, ένας πολύχρωμος νησιώτικος οικισμός αμφιθεατρικά χτισμένος στις παρυφές δύο αντικριστών λόφων. Ο οικισμός διατηρεί αξιόλογη αρχιτεκτονική φυσιογνωμία, αφού στα στενά του δρομάκια στέκουν αντικριστά παλιά αρχοντικά (ένα από αυτά είναι το αρχοντικό Βουβάλη, οικία του πιο γνωστού σπογγέμπορα και ευεργέτη του νησιού), επιβλητικά καπετανόσπιτα και μονόχωρα λαϊκά σπίτια σφουγγαράδων. Κάθε συνοικία έχει και την δική της εκκλησία, αλλά πιο εντυπωσιακές θεωρούνται ο ναός Σωτήρος Χριστού (1861), με τον ασημένιο τρούλο και το μαρμάρινο τέμπλο του γλύπτη Γιαννούλη Χαλεπά και ο ναός του Αγίου Νικολάου. Επιβλητικά κτίρια, όπως το Επαρχείο και το Δημαρχείο, μαρτυρούν τις αρχιτεκτονικές επιρροές της ιταλικής κατοχής στο νησί.

Γνωρίστε την ιστορία του τόπου με μια επίσκεψη στο Αρχαιολογικό Μουσείο, όπου δεσπόζει η περίφημη χάλκινη "Κυρά της Καλύμνου" ̇ στο Ναυτικό Μουσείο με αντικείμενα από ναυάγια που εξιστορούν την παράδοση και τις μεθόδους σπογγαλιείας, ενώ στο "Καλύμνικο Σπίτι" θα μάθετε περισσότερα για τον καλύμνικο τρόπο ζωής στα τέλη του 19ου αιώνα και στις αρχές του 20ου αιώνα. Απαραίτητη είναι μια επίσκεψη και στο επιβλητικό Κάστρο Χρυσοχεριάς, που κτίστηκε τον 15ο αι. από τους Ιωαννίτες Ιππότες. Στις παρυφές του θα συναντήσετε και τους τρεις πετρόκτιστους ανεμόμυλους, σήμα κατατεθέν του νησιού. Όταν τελειώσετε την βόλτα σας στα σοκάκια της χώρας- και αφού απολαύσετε την μαγευτική θέα της χώρας από την εκκλησία του Άγιου Σάββα- κατευθυνθείτε στον παραλιακό δρόμο και δοκιμάστε σε ένα από τα γραφικά ταβερνάκια το " σπινιάλο", τον μεζέ των βουτηχτάδων από φούσκες, αχινούς ή σαλάχια που συντηρούνται σε θαλασσινό νερό ή το " μούρι ", γεμιστό αρνί ή κατσίκι στη γάστρα.

Γύρω από τη Χώρα ξεδιπλώνονται γραφικοί οικισμοί- όπως ο Πάνορμος, το Χωριό, τα Σκαλιά και οι Μυρτιές. Σε καμία περίπτωση μην παραλείψετε να επισκεφθείτε τον Βαθύ. Ένα από τα κοσμήματα του νησιού, μια πράσινη πινελιά στο άγονο τοπίο των βράχων σε απόσταση 11 χμ από την Πόθια, ο Βαθύς είναι μια εύφορη κοιλάδα με εσπεριδοειδή που καταλήγει σε βαθύ κόλπο. Γνωρίζατε ότι το νησί διαθέτει το δικό του φιόρδ; Κι όμως! Το λιμανάκι της Ρήνας στον Βαθύ είναι ένα πανέμορφο κανάλι με γαλαζοπράσινα νερά που παραπέμπει σε νορβηγικό φιόρδ!
Πάμε για μπάνιο!
Λέγεται ότι η Κάλυμνος οφείλει το όνομά της στο "κάλλος των υδάτων που βρέχουν τις ακρογιαλιές της". Δεν είναι λοιπόν περίεργο το ότι στο νησί συναντά κανείς αμέτρητες ονειρεμένες παραλίες, ιδανικές για αξέχαστες βουτιές! Από τις πιο δημοφιλείς είναι η αμμώδης παραλία του Μασουρίου, 9 χλμ. δυτικά της Πόθιας. Τα Θέρμα είναι η πιο κοντινή (οργανωμένη) παραλία στην Πόθια, σε απόσταση 2 χλμ. ενώ τα Βλυχάδια (5 χλμ. από την Πόθια) αποτελούνται ουσιαστικά από δύο παραλίες, μία αμμώδη και μία με βότσαλο. Τα Λινάρια θεωρούνται οικογενειακή παραλία, ενώ οι νέοι προτιμούν το κοσμοπολίτικο Καντούνι. Ο Πλατύς Γιαλός φημίζεται για τη μαύρη αμμουδιά του και είναι ιδανικός για ψάρεμα, ενώ ο Εμπορειός είναι ιδανικός για wind και kite surfing. Αν θέλετε να απομονωθείτε επιλέξτε τον κόλπο των Αργινώντων ή τις παραλίες Αλμυρές, Δρασώντα, Πεζώντα, Παλιονήσου, Σικάτη και Πετρώντα που είναι προσβάσιμες μόνο με καΐκι.
Ανεβάστε την αδρεναλίνη στα ύψη!
Απόκρημνα, επιβλητικά βράχια που κάποτε φάνταζαν σαν κατάρα στους κατοίκους, έχουν αποδειχθεί τελικά ευλογία για τους λάτρεις της αναρρίχησης! Όλο το νησί αποτελεί μια μοναδική φυσική πίστα με περισσότερες από 1300 χαραγμένες αναρριχητικές διαδρομές κάθε βαθμού δυσκολίας. Η καταλληλότητα του νησιού για αναρρίχηση διαπιστώθηκε τυχαία το 1997 από Ιταλούς αναρριχητές, οι οποίοι εγκαινίασαν 40 διαδρομές. Οι διαδρομές αυτές αναπτύχθηκαν περαιτέρω με την συνδρομή όλων των τοπικών φορέων και έτσι το νησί θεωρείται σήμερα κορυφαίος αναρριχητικός προορισμός. Αποτέλεσμα των προσπαθειών αυτών ήταν και η καθιέρωση του Αναρριχητικού Φεστιβάλ το 2000, που προσελκύει κάθε χρόνο στο νησί κορυφαίους αναρριχητές από όλο τον κόσμο!

Η Κάλυμνος είναι όχι μόνο νησί του "ύψους", αλλά και του "βάθους"! Ο πανέμορφος βυθός της με τα ναυάγια, τους πολύχρωμους υφάλους και τις μυστηριώδεις θαλάσσιες σπηλιές αποτελεί πόλο έλξης για τους λάτρεις της κατάδυσης. Στο νησί λειτουργούν οργανωμένα καταδυτικά κέντρα, προσφέροντας καταδύσεις σε επιλεγμένα σημεία απαράμιλλης υποβρύχιας ομορφιάς όπως ρέστες, ναυάγια, υποβρύχια σπήλαια και υφάλους με πλούσια χρώματα και ζωή. Επίσης, στο νησί λειτουργεί και η Σχολή Δυτών Καλύμνου (πληροφορίες στο Λιμεναρχείο Καλύμνου). Κάθε χρόνο διοργανώνεται, επίσης, το "Καταδυτικό Φεστιβάλ και Αγώνες Σκανταλόπετρας", που προσφέρει στους συμμετέχοντες μοναδική εμπειρία υποβρύχιας, και όχι μόνο, γνωριμίας με το νησί. Το πρόγραμμα περιλαμβάνει, μεταξύ άλλων, δοκιμή και εκπαίδευση στην κατάδυση με Σκανταλόπετρα, επίδειξη καταδυτικών μεθόδων, ξεναγήσεις σε εξειδικευμένα μουσεία, αυτόνομες και ελεύθερες καταδύσεις, καθώς και διαγωνισμό υποβρύχιας φωτογραφίας.

Ανακαλύψτε τις φυσικές ομορφιές του νησιού περπατώντας σε υπέροχα μονοπάτια. Κάποιες ενδεικτικές διαδρομές πεζοπορίας είναι από το Χωριό προς το Κάστρο της Χρυσοχεριάς (διάρκεια, περίπου 20') ή προς την κορυφή του Προφήτη Ηλία (συνολικού μήκους 5 χλμ.) και από την Κάλυμνο (Πόθια) προς τον Βαθύ (μήκους 4,5 χλμ.) από το παλιό ιταλικό πλακόστρωτο μονοπάτι. Στο νησί έχουν καταγραφεί περισσότερα από 50 σπήλαια, που συνδέονται με συναρπαστικούς θρύλους και παραδόσεις. Μπορείτε ενδεικτικά να περιηγηθείτε στο σπήλαιο των Επτά Παρθένων, στο σπήλαιο της Κεφάλας με τον πλούσιο σταλακτικό διάκοσμο (προσβάσιμο με καΐκι από την Πόθια ή τις Μυρτιές) και το Δασκαλειό (προσβάσιμο μόνο διά θαλάσσης από το λιμάνι της Ρήνας).

Μην ξεχνάτε ότι δίπλα στην Κάλυμνο βρίσκονται τα πανέμορφα μικρά νησάκια Ψέριμος και Τέλενδος, ιδανική επιλογή για όσους αναζητούν ήρεμες και γαλήνιες διακοπές! Στην Τελενδο, ο μοναδικός οικισμός του νησιού είναι κτισμένος απέναντι από το στενό Καλύμνου-Τελένδου. Στο νότιο τμήμα του νησιού υπάρχει ωραίο πευκοδάσος, με λείψανα βυζαντινών σπιτιών (Θόλοι), ενώ αξίζει να δείτε το εκκλησάκι του Αϊ-Γιώργη και να απολαύσετε το ηλιοβασίλεμα, την παλαιοχριστιανική νεκρόπολη και το κάστρο του Αγίου Κωνσταντίνου. Μπορείτε να κολυμπήσετε στον Χοχλακά, την Πλάκα, την Πόθα και το Paradise, ενώ το νησί προσφέρεται ακόμα για καταδύσεις στην αρχαία πολιτεία ανάμεσα στην Κάλυμνο και την Τέλενδο, πεζοπορία, αναρρίχηση και ψαροντούφεκο. Συνδέεται με καραβάκι με τον κόλπο των Μυρτιών, στην Κάλυμνο.
ΠΩΣ ΘΑ ΠΑΤΕ
Η Κάλυμνος συνδέεται αεροπορικά με το αεροδρόμιο της Αθήνας και ακτοπλοϊκά με το λιμάνι του Πειραιά και της Ρόδου, αλλά και με τα υπόλοιπα νησιά της Δωδεκανήσου, με πυκνά εσωτερικά δρομολόγια. Ακτοπλοϊκή σύνδεση υπάρχει επίσης με τις Κυκλάδες και τη Σάμο, ενώ κατά την θερινή περίοδο και με τη Χίο, τη Μυτιλήνη και τη Θεσσαλονίκη.

Δικτυακός τόπος: www.kalymnos.gr

# data[].attributes.attachment_link.title
Κάλυμνος- το νησί των Σφουγγαράδων

# data[].attributes.attachment_link.description
Αναρρίχηση σε πανύψηλα επιβλητικά βράχια· καταδύσεις σε έναν βυθό που αποκοιμούνται πανάρχαια ναυάγια· μαγευτικά σπήλαια· υπέροχες παραλίες· γραφικοί νησιώτικοι οικισμοί... Αυτή είναι η Κάλυμνος: ένας συναρπαστικός προορισμός που προσφέρει περισσότερα από όσα φαντάζεστε! Καλωσορίσατε στην , το νησί των σφουγγαράδων!

# data[].attributes.body
Δωδεκάνησα ή Δωδεκάνησος ονομάζεται το σύνολο των νησιών και νησίδων, ανάμεσα στη Σάμο, την Κρήτη και τα μικρασιατικά παράλια.